અમદાવાદ: શહેરમાં સામાન્ય બાબતે બોલાચાલી અને મારામારીના બનાવો પૂર્વ વિસ્તારમાં હવે રોજના બની ગયા છે, પરંતુ આ મારામારીમાં માણસ પોતાનો જીવ પણ ગુમાવે છે. શહેરના નિકોલ વિસ્તારમાં રસપાન પાર્ટી પ્લોટ નજીક ચારેક દિવસ અગાઉ ત્રણ શખસોએ બે યુવકોને અગાઉ થયેલા ઝઘડાની અદાવત રાખી ઢોર માર મારતાં બંનેને સારવાર અર્થે સિવિલ હોસ્પિટલ ખસેડ્યા હતા, જ્યાં એક યુવકનું સારવાર દરમિયાન મોત નીપજ્યું હતું. નિકોલ પોલીસે એક આરોપીની ધરપકડ કરી બાકીના આરોપીઓની શોધખોળ શરૂ કરી છે.